# data[].attributes.body
Găinile din rasa Orpington sunt prietenoase și foarte frumoase, ca niște baloane pufoase de pene, cu un spate înalt și o coadă scurtă. Creatorul acestei rase a urmărit un dublu  scop: să producă anual aproximativ 150-180 ouă și carne. Primele găini din rasa Orpington erau foarte asemănătoare cu cele din rasa Langhans și erau toate de culoare neagră, ulterior fiind dezvoltate și alte varietăți precum orpington auriu, orpington alb și orpingon albastru.

# data[].attributes.body
Easter Egger nu sunt cu adevărat o rasă de găini, ci un hibrid  rezultat în urma unor încrucisări cu rase autohtone, care face ouă colorate. Sunt păsări foarte prietenoase, simpatice și ușor de crescut în preajma omului, fiind considerate chiar animale de companie. Acestea variază foarte mult în ceea ce privește aspectul și pot avea creastă și moț. Aceste găini produc mai puține ouă  decât celelalte rase de găini, cam 4 ouă pe săptămână, de culoare verde - albăstrui, de dimensiuni mari.

# data[].attributes.body
Rasa de găini Plymouth Rock este o rasă mixtă, foarte veche, fiind crescută atât pentru ouă cât și pentru carne. Aceasta este prietenoasă, fiind  recunoscută prin prezența crestei simple de mărime mică, purtată vertical, uniform dințată. Reprezintă o alegere foarte bună pentru cei care  locuiesc  la curte. Produc în jur de 200 de ouă pe an, de culoare crem. Există și câteva varietăți ale rasei Plymouth Rock, cum ar fi: cel barat, alb și crem, fiind cele mai cunoscute dintre acestea.

# data[].attributes.body
Rasa de găini Sussex, a fost inițial creată pentru carne, ulterior dovedindu-se eficientă și în producția de ouă. A devenit rapid cea mai populară rasă de găini care se află pe mesele britanicilor și canadienilor până când rasele hibrid i-au luat locul. Sunt păsări docile care pot fi crescute în spații închise dar care se acomodează bine și în spațiile deschise. Producția de ouă variază între 150 și 230 de ouă pe an. Găinile din rasa Sussex pot fi de mai multe culori, respectiv  roșii, maro și pestrițe.

# data[].attributes.body
Găina din rasa Wyandotte are scop dublu (producția de carne și ouă) și se diferențiază prin penajul foarte frumos colorat. Aceasta are un corp rotund, compact, are coada, gâtul și picioarele scurte, cioc ușor îndoit, scurt, aripi scurte. Rasa Wyandotte se remarcă printr-o mulțime de varietăți de culori a penajului, cele mai des întâlnite fiind: auriu, argintiu, albastru, negru, galben și multe alte nuanțe.

# data[].attributes.body
Găinile Brahma provin din India, din regiunea numită Brahmaputra, ce dă și numele rasei. Se mai numește, sugestiv "uriașul găinilor" datorită greutății impresionante pe care o atinge. Sunt păsări mari, docile, liniștite având o producție mare de ouă. Avantajul acestei rase îl constituie penajul foarte des care o face să fie cea mai rezistentă pasăre din ograda oricărui gospodar. Acestea pot avea penajul închis la culoare, deschis, alb, auriu sau cenușiu. Indiferent de culoare, ochii, creasta și lobul urechii sunt roșiatice, iar picioarele sunt de culoare galben deschis.

# data[].attributes.body
Găinile din rasa Jersey Giant sunt foarte mari și sunt crescute în primul rând pentru carne.  Acestea pot fi de culoare albastră, neagră și albă și depun în jur de 260 de ouă pe an de culoare crem. Sunt calme și foarte prietenoase.

# data[].attributes.body
Găina din rasa Leghorn prezinta 12 varietăți de culori, cele mai reprezentative fiind: albă, brună, pestriță, galbenă, argintie și aurie. Se remarcă prin picioare lungi, galbene iar ochii sunt de diferite varietăți de roșu. Producția de ouă se estimează în jur de 200 pe an. De menționat, în România această rasă se situează pe primul loc în asigurarea producției de ouă.

# data[].attributes.body
Rasa de găini Rhode Island a fost creată atât pentru ouă cât și pentru carne. Este posibil cea mai cunoscută rasă de găini din lume, aceasta stând la baza multor rase hibride din ziua de astăzi. Găina din rasa Rhode Island este o pasăre ce prezintă 2 varietăți de culoare, respectiv roșie sau alb complet. La noi în țară nu se cunoaște decât o singură varietate, respectiv cea roșie fiind și cea mai răspândită. Producția de ouă la această rasă este în jur de 5 ouă pe săptămână.

# data[].attributes.body
Rasa de găini Silkie are culoarea neobișnuită datorită unor mutații genetice, denumirea fiind asociată cu penajul lor pufos format din franjuri mătăsoase. Sunt extrem de blânde și le place foarte mult compania oamenilor. Se cunosc 4 variante de culoare principale: negru, albastru, alb și auriu și multe alte nuanțe și combinații derivate din acestea, ce-a mai spectaculoasă fiind cea neagră. Acestea sunt supranumite “găinile de mătase” și spre deosebire de alte specii picioarele lor au 5 degete. Produc ouă mai puține și mai mici decât celelate rase, în jur de 100 de ouă pe an, de culoare crem.